
          ОТНОСНО:	Проект на Постановление на Министерския съвет за изменение на Тарифата     за таксите, събирани от Държавната комисия по стоковите борси и тържищата 

УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМА ГОСПОЖО ЗАМЕСТНИК МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,

На основание чл. 31, ал. 2 от Устройствения правилник на Министерския съвет и на неговата администрация, предлагам на Вашето внимание проект на Постановление на Министерския съвет за  изменение на Тарифата за таксите, събирани от Държавната комисия по стоковите борси и тържищата, приета с Постановление № 299 на Министерския съвет от 1997 г. за приемане на Наредба за разрешенията, издавани от Държавната комисия по стоковите борси и тържищата и за одобряване на Тарифа за таксите, събирани от Държавната комисия по стоковите борси и тържищата (обн., ДВ, бр. 60 от 1997 г.; изм. и доп., бр. 35 от 2007 г.; Решение № 4004 на Върховния административен съд от 2008 г. – бр. 84 от 2008 г.; изм. и доп., бр. 40 от 2013 г. и изм., бр. 27 от 2019 г.).
Със Закона за въвеждане на еврото в Република България се предвижда осигуряване на прилагането на съответните актове на Европейския съюз, като се определят необходимите мерки на национално ниво за въвеждане на еврото в Република България. Целта на закона е да допълни и улесни въвеждането на еврото и да повиши прозрачността и информираността за процеса в съответствие с пряко приложимото право на Европейския съюз.
С преходните и заключителни разпоредби на Закона за въвеждане на еврото в Република България и по-конкретно в § 6 е предвидено задължение за държавните органи в 6-месечен срок от влизането в сила на закона да приемат необходимите изменения и допълнения на подзаконови нормативни актове във връзка с въвеждане на еврото като парична единица на Република България.
Настоящият проект на Постановление за изменение на Тарифата за таксите, събирани от Държавната комисия по стоковите борси и тържищата, урежда събираните от ДКСБТ държавни такси в евро като парична единица на Република България.
При превалутирането на таксите от левове в евро са спазени разпоредбите на чл. 12 и чл. 13 от Закона за въвеждане на еврото в Република България.
С приемането на Постановлението на Министерския съвет за изменение на Тарифата за таксите, събирани от Държавната комисия по стоковите борси и тържищата, ще бъде изпълнена разпоредбата на § 6 от преходните и заключителни разпоредби на Закона за въвеждане на еврото в Република България по отношение на посочения подзаконов нормативен акт.
Предложеният проект на нормативен акт ще осигури и законова възможност за осъществяване на контролните правомощия на Държавната комисия по стоковите борси и тържищата, съгласно Закона за стоковите борси и тържищата, в частта уреждаща събирането на държавни такси от Държавната комисия по стоковите борси и тържищата в евро, след като същото стане официална парична единица на Република България.

За приемането на проекта на акт не са необходими допълнителни разходи/трансфери/други плащания по бюджета на Министерството на икономиката и  индустрията, респективно по бюджета на Държавната комисия по стоковите борси и тържищата. Предложеният проект на Постановление на Министерския съвет няма да окаже въздействие върху държавния бюджет, поради което е приложена финансова обосновка за актове, които не оказват въздействие върху държавния бюджет, съгласно чл. 35, ал. 1, т. 4, буква „б“ от Устройствения правилник на Министерския съвет и на неговата администрация.
Предложеният проект на Постановление на Министерския съвет за изменение на Тарифата за таксите, събирани от Държавната комисия по стоковите борси и тържищата,  не съдържа разпоредби, въвеждащи актове на Европейския съюз, поради което не е приложена таблица на съответствието с правото на Европейския съюз.
Проектът на Постановление на Министерския съвет е съгласуван по реда на чл. 32 от Устройствения правилник на Министерския съвет и на неговата администрация. Направените целесъобразни бележки и предложения са отразени.
Съгласно чл. 26, ал. 2 от Закона за нормативните актове проектът на Постановление на Министерския съвет за изменение на Тарифата за таксите, събирани от Държавната комисия по стоковите борси и тържищата, проектът на доклад към него, частичната предварителна оценка на въздействието и становището на дирекция “Модернизация на администрацията”, Администрация на Министерския съвет, бяха публикувани на интернет страницата на Министерството на икономиката и индустрията и на Портала за обществени консултации на Министерския съвет. В съответствие с чл. 26, ал. 5 от Закона за нормативните актове справката от проведената обществена консултация е публикувана на интернет страницата на Министерството на икономиката и индустрията, както и на Портала за обществени консултации.

УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМА ГОСПОЖО ЗАМЕСТНИК МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,

С оглед изложеното и на основание § 6, ал. 1, т. 2 от Закона за въвеждането на еврото в Република България и чл. 8, ал. 2 от Устройствения правилник на Министерския съвет и на неговата администрация, предлагам Министерският съвет да разгледа и приеме проекта на Постановление на Министерския съвет за  изменение на Тарифата за таксите, събирани от Държавната комисия по стоковите борси и тържищата .

ПРИЛОЖЕНИЯ:
1. Проект на Постановление на Министерски съвет за изменение на Тарифата за таксите, събирани от Държавната комисия по стоковите борси и тържищата ;
2. Финансова обосновка в 2 екз., само за Министерството на финансите;
3. Частична предварителна оценка на въздействието;
4. Становище на дирекция „Модернизация на администрацията“, Администрация на Министерския съвет;
5. Съгласувателни писма;
6.  Справка за отразените съгласувателни становища;
7. Проект на Съобщение за средствата за масово осведомяване.


  


     Д-Р ПЕТКО НИКОЛОВ 
         Министър на икономиката и индустрията

